Nasdaq OMX Copenhagen A/S

Charlottenlund, den 23. oktober 2025

Meddelelse nr. 280

**Indkaldelse til ekstraordinær generalforsamling**

Bestyrelsen for German High Street Properties A/S (CVR-nr. 30691644) ("**Selskabet**") indkalder hermed til ekstraordinær generalforsamling fredag den 28. november 2025, kl. 10.00, på Søllerødvej 64, 2840 Holte.

**Dagsorden for mødet:**

1. Redegørelse fra bestyrelsen.
2. Forslag fra aktionærerne Olav W. Hansen A/S og Sparekassen Danmark om iværksættelse af granskning i henhold til selskabslovens § 150 ved en uafhængig granskningsmand.

Aktionærerne Olav W. Hansen A/S og Sparekassen Danmark har foreslået, at generalforsamlingen godkender, at der iværksættes granskning i henhold til selskabslovens § 150 af en uafhængig granskningsmand. Der henvises til meddelelse nr. 279 af 9. oktober 2025.

Bestyrelsen støtter ikke forslaget. Bestyrelsen har tidligere besvaret spørgsmål fra de to aktionærer om de samme emner, herunder på generalforsamlinger og gennem spørgsmål og svar, der er tilgængelige på selskabets hjemmeside (herunder [Q&A](https://www.germanhighstreet.com/questions-to-the-board-of-directors-and-the-auditor-at-the-annual-general-meeting) og [Q&A svar](https://www.germanhighstreet.com/shareholder-q-a-response---may-30-2025)). Det er bestyrelsens opfattelse, at en granskning i et omfang som foreslået af aktionærerne ville være unødvendig, forstyrre selskabets løbende drift samt pålægge selskabet betydelige og unødvendige omkostninger. Selskabet har tidligere opfordret aktionærerne til at stille supplerende spørgsmål for at undgå at pålægge selskabet de betydelige ekstra omkostninger, som gennemførelse af en sådan granskning ville medføre.

1. Eventuelt valg af granskningsmand.

**Aktiekapital og stemmerettigheder:**

Selskabets aktiekapital udgør nominelt DKK 36.544.590, fordelt på 3.654.459 aktier á DKK 10. Hvert aktiebeløb på nominelt DKK 10 giver ret til én stemme.

Retten til at deltage i og stemme på generalforsamlingen bestemmes på baggrund af de aktier, som aktionæren besidder på registreringsdatoen. Aktiebeholdninger og stemmerettigheder opgøres på registreringsdatoen på grundlag af ejerforholdet registreret i ejerbogen samt de meddelelser om ejerskab, som selskabet har modtaget med henblik på indførsel i ejerbogen.

Registreringsdatoen er fredag den 21. november 2025.

Deltagelse er også betinget af, at aktionæren rettidigt anmoder om et adgangskort, som beskrevet nedenfor.

Aktionærer, der ønsker at deltage i generalforsamlingen, skal anmode om et adgangskort. Anmodningen skal være selskabet i hænde senest mandag den 24. november 2025 kl. 23.59.

Adgangskort kan rekvireres:

* Elektronisk via aktionærportalen under Investor Relations på [www.germanhighstreet.com,](http://www.germanhighstreet.com)hvor der også kan afgives fuldmagt til bestyrelsen eller til en tredjepart. Aktionærportalen kan tilgås med MitID eller brugernavn og adgangskode.
* Ved at udfylde, underskrive og returnere en tilmeldingsblanket til nedenstående adresse. Bemærk venligst, at tilmelding er personlig, og at der kan kræves billedlegitimation ved fremmøde.

**Afgivelse af stemmer:**

Aktionærer, der ikke har mulighed for at deltage i generalforsamlingen, kan indsende en fuldmagt eller stemme pr. brev.

**I. Fuldmagt**

Fuldmagter skal være selskabet i hænde senest mandag den 24. november 2025, kl. 23.59.

Fuldmagt kan afgives:

* Elektronisk via aktionærportalen under Investor Relations på [www.germanhighstreet.com](http://www.germanhighstreet.com). Aktionærportalen kan tilgås ved hjælp af MitID eller brugernavn og adgangskode.
* Ved at udfylde, underskrive og returnere en fuldmagt til nedenstående adresse.

En fuldmagt kan gives til bestyrelsen eller en anden navngiven tredjepart. Bemærk, at en fuldmagt til en tredjepart skal være skriftlig, dateret og underskrevet.

**II. Brevstemmer**

Brevstemmer skal være selskabet i hænde senest torsdag den 27. november 2025, kl. 12.00.

Brevstemmer kan afgives:

* Elektronisk via aktionærportalen under Investor Relations på [www.germanhighstreet.com](http://www.germanhighstreet.com). Aktionærportalen kan tilgås ved hjælp af MitID eller brugernavn og adgangskode.
* Ved at udfylde, underskrive og returnere brevstemmeformularen til nedenstående adresse.

**Mere information:**

Senest tre uger før og frem til og med dagen for generalforsamlingen vil følgende yderligere oplysninger være tilgængelige på selskabets hjemmeside, [www.germanhighstreet.com](http://www.germanhighstreet.com):

* Indkaldelse med dagsorden.
* Fuldstændige forslag.
* Blanket til bestilling af adgangskort.
* Fuldmagts- og brevstemmeformular.
* Det samlede antal aktier og stemmerettigheder på indkaldelsesdagen.

Lokalet, hvor generalforsamlingen afholdes, åbner en time før generalforsamlingen, og registreringen af adgangskort åbner på samme tidspunkt. Der er gratis parkering på parkeringspladsen på Søllerødvej 64, 2840 Holte (i gården).

**Spørgsmål fra aktionærer:**

Forud for generalforsamlingen kan aktionærerne skriftligt stille spørgsmål til selskabets ledelse om forhold på dagsordenen. Spørgsmål skal sendes pr. brev til German High Street Properties A/S på nedenstående adresse, mærket "Ekstraordinær generalforsamling 2025", eller pr. e-mail til info@germanhighstreet.dk. Spørgsmålene skal indeholde tydelig identifikation af aktionæren.

Charlottenlund, den 23. oktober 2025.

På vegne af bestyrelsen

Hans Thygesen
Formand